來生不做香港人

《來生不做香港人》，原名同海外標題係《客家女人》，係香港電視網絡拍嘅電視劇，由張可頤、劉美君、曾偉權、潘燦良、林利、高皓正、謝月美、龔慈恩、艾威、馮素波、伍慧珊、陳丹丹領銜主演，喺2012年10月開拍。呢套劇用30年前喺大陸來到香港生活嘅客家姊妹嘅恩怨嚟做主題。

編審鮑偉聰話原本劇集以《客家女人》嘅名義申請內地審批，只係掩人耳目，方便攞到批文，「嗰個係一個working title，原名係一路冇披露。其實《客家女人》係冇用腦諗，個真名足足收咗兩年。」總導演陸天華補充話：「因為我哋有好多景喺內地拍，如果我哋用真名，驚有好多阻滯，怕俾人問內容講乜，會唔會有乜挑釁性，於是講個最中性嘅名。如果真係用真名，相信好難搞，《客家女人》易搞易批，似啲婆媽劇，所以批文照批，噉就搞掂。」

攷
香港電視網絡：來生不做香港人
維基開戰：《來生》孖寶 反審查拒維穩，蘋果日報，2014-12-28

香港電視網絡劇集